
Konmemorashon Segundo Guera Mundial 


Inhustisia ta 
relativamente 
fasil pa soportá; 
ta hustisia ta hasi 
doló 


Djasabra 4 di mei 2024 a konmemorá víktimanan di Segundo Guera Mundial. Tur aña ta tuma lugá un seremonia 
pa asina honra i rekordá tur ku a pèrdè nan bida durante e guera aki. Den nos edishon di awe nos ta amplia i 
profundisá tokante konsekuensianan di e akshonnan di Segundo Guera Mundial. 


TIKI INTERES DEN 
KONMEMORASHON 


2 
Djaluna 6 Mei 2024 


KRALEDIJK 
– 
Un 
wèlga 
ku 
tabatin 
masoménos 
dos 
siman 
pasá den hafnan na Brazil 
a stroba suministro di 
karni for di e pais ei pa 
Boneiru. Un empresario di 
orígen chines a konrmá 
esaki pa BONERIANO, 
añadiendo sinembargo ku e 
situashon ta normalisando 
gradualmente. 
E 
wèlga 
di 
trahadónan 
portuario 
di Brazil tabata dia 18 di 
aprel. Nan ta forma parti di 
e sindikatonan Fenccovib, 
FNP i FNE. Nan a realisá e 
wèlga aki pa protestá kontra 
e modikashon proponé 
di un lei ku ta regulá e 
puertonan di e pais. 
“Spesialmente a surgi 


Wèlga na Brazil a afektá suministro di karni 


skarsedat di karni di galiña, 
pero tambe otro sorto di 
karni. Esaki ta motibu ku 
no tabatin karni di galiña 
den nos frizernan último 
tempu”, empresario Xuwen 
Cen, doño di Wing Cheung 
Supermarket na Antriol, a 
bisa BONERIANO.. 
Loke a sosodé aki ta 
mustra un biá mas kon 
vulnerabel e isla aki ta 
pa loke ta suministro di 
alimento for di eksterior. 
Kualké situashon ku surgi, 
manera den e kaso aki 
un wèlga di trahadónan 
portuario, ta krea problema 
pa e isla aki. 
Den pasado tabatin sigur 
tres kriadó di galiña ku 
tabata produsí karni. Pero 


nan no a haña respaldo di 
pueblo. 
E 
empesario 
a 


splika: “Normal si surgi 
situashonnan asina nos ta 
purba haña produkto serka 


importadónan di Kòrsou, 
pero e biá aki nan mes no 
tabatin susiente.” 


Puerto na Brazil na unda tabatin wèlga. 


KRALENDIJK 
– 
Lucia Gonzalez a fayesé. 
Ta viuda di Juan Gonzalez 
pa hopi aña kaba. Lucia 
Cristina Thodé a nase dia 
24 di yüli 1926 na Boneiru, 
ku relashon ku Antriol, 
pero bibá na Playa Pariba. 
Juan Gonzalez, esposo 
di 
Lucia, 
tabata 
un 
venezolano ku via Aruba a 
yega Boneiru, na unda el a 
kasa ku Lucia. Juan tabata 
nabegante. 
Último 
trabou 
di 
Juan riba laman tabata 
komo 
tripulante 
di 
e 


Lucia Gonzalez 
a bai sosegá 


tènker chikitu Debbie, ku 
tabata trese kombustibel 
Boneiru. 
Despues 
ku 
Juan 
Gonzalez a fayesé Lucia 
a lucha pa sigui lanta su 
yunan. No opstante su edat 
haltu Lucia a keda hèlder 
na mente te na último. 
E tabata kombersá hopi 
di ántes, kon nan mester a 
bai kue awa na pos etc. 
Lucia tabata un di e 
último personanan, ku su 
edat di kasi 98 aña, ku por 
a konta hopi bon di e Playa 
di añanan binti i trinta. 


Lucia Gonzalez-Thodé riba un foto di siman pasá. 

Pueblo mester ta mas envolví: 
TIKI INTERES DEN 
KONMEMORASHON 


KRALENDIJK 
-- 
Pueblo boneriano no ta 
biba ku e konmemorashon 
anual di mortonan di guera. 
Djasabra por a ripará esaki 
atrobe. 
Ta 
prinsipalmente 
hulandes oropeonan bibá 
na Boneiru ku ta mustra 
interes. 
Práktikamente 
no por nota mas famia 
desendiente di personanan 
ku a muri debí na akshonnan 


di Segundo Guera na e 
konmemorashon. 
Eksepshon 
sigur 
ta 
famianan 
De 
Palm 
i 
Boekhoudt, ku sí ketu bai 
t’ei pa konmemorá nan 
famianan. 
Lamentablemente 
nos 
no ta mira masha intento pa 
konsientisá e generashon 
nobo tokante e parti tristu 
aki di historia. 
Boneiru a sufri hopi 


durante Segundo Guera 
Mundial. 
Ta 
trata 
di 
hòmbernan boneriano ku 
a bai nabegá na bordo di 
tènkernan di Lago i Shell, 
tambe na bordo di barkunan 
merkantil di KNSM. Tin 
kasi 40 boneriano a pèrdè 
nan bida den akshonnan di 
guera entre 1940 pa 1945. 
Te ku masoménos 10 
pa 15 aña pasá ainda por 
a identiká hopi bon e 
famianan 
desendiente 
durante e konmemorashon. 
Mester 
elogiá 
Representante 
di 
Reino 
Jan Helmond, ku aña tras 
aña ta bini ku un storia 
di 
bonerianonan 
ku 
a 
eksperensiá e atrosidatnan 
durante 
guera 
mundial. 
Tin biá ta trata tambe di 
sobrebibiente. E aña aki el 


PENSAMENTU DI SIMAN 


Kapasitá bo mes den hasi orashon berdadero. Esei ta 
ehersisio spiritual ku ta trese nos soñonan den harmonia 
ku intenshonnan di Dios. 
Ya bo sá! 
“Pesei, mi rumannan stimá, ku mi ta anhelá di mira mi 
goso i korona, asina anto, mi stimánan, para firme den 
Señor.” Filipensenan 4:6 
Otro siman bendishoná pa tur mi rumannan. 
Ku e mensahe di e siman aki yena un parti di bo bida. 
Keda bendishoná. 6 mei 2024 


GRADISIMENTU I INVITASHON 


Yunan, nietunan i rumannan di nos kerida defuntu 


ke gradisi tur 
famia, amigu- 
konosi- i 
instansianan ku a 
mustra atenshon 
durante malesa, 
fayesimentu i 
entiero di nos 
dushi ser kerí. 


Boso atenshon, 
amor i 
dedikashon na 
nos famia tabata 
di apresiá 
inmensamente. 
Dios bendishoná 
boso. 


Nos ta invitá na un santu sakrifisio di misa pa deskanso di Oma su 
alma, djasabra 11 mei pa 7.30 anochi na misa di Coromoto na Antriol. 


Aseptá esaki komo un invitashon personal. 


a tira lus riba tres ruman 
hòmber ku a muri den 
guera, nabegando na bordo 
di tènkernan di LAGO. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un program- 
ashon nobo di 4 ora. 
E programashon aki ta ripití pa 24:00. 


REFLEKSHON 
BO BIDA TA IMPORTANTE PA DIOS 
Señor no ta tarda ku Su promesa manera algun tin esaki 
pa tardansa, ma E tin pasenshi pa ku boso, i no kier pa 
ningun hende bai pèrdí, ma pa tur bin na repentimentu. 2 
Pedro 3:9(BS) 


Awe mi ke rekordá bo di Hesus Su Amor i Kompashon pa 
tur hende, inkluyendo abo. 
●Hesus tin stimashon i kompashon pa mucha; 
El a karga nan i a bisa: Laga e muchanan bini serka 
Mi (Mateo 19:14). 
●Hesus ta mustra stimashon i kompashon pa hende muhé; 
El a duna e muhé Samaritano Awa Bibu. Samaritano 
ta ser konsiderá enemigu di Hudiu. 
El a pordoná e muhé adúltero. 
El a liberá Maria Magdalena di 7 demoño ku tabata 
torment'é. 
El a sana e muhé ku a mishi ku zòm di Su bistí. 
Hende muhé ta e proménan ku a mira Hesus 
despues di Su resurekshon. 
●Hesus ta mustra stimashon i kompashon pa hende 
hòmber; 
E ta skohe 12 hòmber pa bira Su disipelnan. 
El a drenta den Zakeo su kas i a trese salbashon. 
El a sinta den snoa splika hòmbernan e mensahe di 
reino. 
El a invitá Pedro pa bin kana riba laman kunÉ. 
•Hesus ta mustra stimashon i kompashon pa Su enemigunan; 
I riba e krus despues di tantu sota, menospresio, 
despresio, traishon i blasfemia kontra Su persona; I Jesus 
ta bisa: "Tata, pordoná nan, pasobra nan no sa kiko nan ta 
hasi." Lukas 23:34a. 
Bo bida ta importante pa Hesus, E ta stima bo i ta deseá pa 
bo haña salbashon. 
Miralda Paula-Frans 


Produkshon PGM 


12.00 Herensia St Eustatius: 
Louella Marten i Hilda Woodley 
13.00 Aki Boneiru: 
Sitionan Marká 
14.00 Herensia Korsou: 
Carolus Antersijn 
15.00 BAPA: 
Punta blanku 


16.00 Herensia: 
Simon Nicasia 
17.00 Dokumental: 
Nikiboko 
18.30 Herensia: 
Tomas Thomas 
19.30 Puerto Latino: 
Luis Zárraga 


20.00 Herensia: 
Vicente Sint Jago 
21.00 Aki Boneiru: 
Luna Yen 
23.00 Dokumental: 
Lágrima Di Guera 

Limonada for di lista 


KRALENDIJK 
-- 
Den e lista básiko di 
komparashon 
di 
preis 
publiká 
pa 
Fundashon 
Tienda 
pa 
Konsumidó 
Boneriano 
(FTPKB) 
a 
añadí awor mas produkto 
ku no ta pertenesé na 
un marka partikular, e 
produktonan en kuestion 
ta kompará segun nan 
peso i pakete. Ta registrá e 
produkto di mas barata ora 
ta kompará. Hopi biaha ta 
trata di produktonan ku no 
ta pertenesé na markanan 
konosí òf ta produktonan 
konosí bou di ‘marka di 


kas’. 
Tambe a retirá sierto 
produkto for di e lista 
básiko. Esaki a tuma lugá 
den konekshon ku sosten 
pa e maneho di OLB 
pa 
promové 
konsumo 
di 
kuminda 
saludabel 
serka e siudadanonan di 
Boneiru. Pa e motibu aki, 
por ehèmpel, a kita bebida 
manera limonada. 
Ta generalmente ku 
limonada i otro bibidanan 
konteniendo hopi suku ta 
dañino pa salá di hende. 
Konsumo di ménos suku 
ta mihó pa salú. 


KRALENDIJK 
– 
Trabounan 
pa 
konstruí 
e plasa di parkeo sùit di 
Pòstkantor ta den fase nal. 
Despues ku a lansa e idea 
pa yama e plasa aki ‘Plasa 
di Lucha’ por a sinti ku den 
pueblo e idea aki a kai bon, 
spesialmente den kuadro di 
e konmemorashon di 160 di 
abolishon di sklabitut. 
Boneiru no tin ningun 


Plasa di parkeo lo bira 
‘Plasa di Lucha’? 


kaya, plasa òf parke ku tin 
relashon ku sklabitut. 
Den 
e 
aña 
konmemorativo aki, ku ta 
serka di kaba (promé di 
yüli awor) lo ta na su lugá 
pa gobièrnu tuma desishon 
pa yama e parke aki, na 
momentu ku e ta kla, 
‘Plasa di Lucha’, dunando 
asina 
rekonosementu 
na 
nos 
antepasadonan 


sklavisá ku e lucha kontra 
abusu i inhustisia. Tin dos 
lantamentu registrá den nos 
historia di sklabitut, un na 
1765 i un otro na 1834. 
Sindikatonan tambe pa 
sostené e idea aki, komo ku 
pa sindikalismo no tin un 
parke òf plasa ku ta pone 
énfasis riba sklabitut i e 
lucha ku katibunan a hiba 
kontra inhustisia. 

KRALENDIJK 
– 
Fundashon 
Tienda 
pa 
Konsumidó 
Boneriano 
(FTPKB) 
awor 
ta 
kiompará tambe preis di 
kuminda pa bestia. Aprel 
ta e promé luna den kua 
a kompará preis segun e 
lista básiko nobo. Na mart 
un registro di preis a tuma 
lugá, pero komo tabatin 
retonan den e manera di 
registrá preis, no tabata 
responsabel pa publiká e 
resultadonan. 
A kompará un total 


Kuminda pa bestia den 
komparashon di preis 


di 
175 
produkto 
i 
a 
añadí un kategoria nobo, 
esta produkto pa bestia 
doméstiko. 
Te 
awor 
ta 
kompará 
solamente 
kuminda pa kachó i pa 
pushi. E preisnan haltu 
di kuminda pa bestia por 
kontribuí na e fenómeno 


ku ta haña mas bestia riba 
kaya òf ta hiba nan na 
asilo di bestia. 
Na momentou ku kosto 
di bida ta bira mas i mas 
haltu, ta lógiko pa priorisá 
hende riba animal. 
FTPKB ta spera ku 
ku komparashonnan di 
kuminda di bestia por 
inuensiá 
e 
situashon 
ariba menshoná na un 
manera positivo, dor di 
informá e komunidat na 
unda por kumpra kuminda 
di bestia mas barata. 


KRALENDIJK – E 
supermerkadonan 
mas 
barata na Boneiru ta Caribe 
Nobo, Wing Cheung i 
Top, situá respektivamente 
na 
Nikiboko, 
Antriol 
i Playa. Tur tres ta di 
empresarionan chines. E 3 
supermerkadonan a ofresé 
luna pasá e produktonan 
mas barata for di e lista 
básiko, 
kompará 
ku 
e 
otro supermerkadonan ta. 
Esaki Fundashon Tienda 
pa Konsumidó Boneriano 
(FTPKB) ta informá den un 
komunikado. 
Caribe 
Nobo 
ku 
61 produkto for di e 
lista di base, di kua 21 
produkto tabata e di mas 


Konklushon di komparashon di preis 
Caribe Nobo, Wing Cheung i Top 
ta mas barata 


barata kompará ku otro 
supermerkadonan, tabatin 
un diferensia di preis di un 
total di 93% mas barata ku 
e resto di supermerkadonan 
i un kantidat di 60.95 USD 
por spar dor di kumpra e 
produktonan en kuestion 
for di nan. 
Wing Cheung ku 112 
produkto for di e lista di 
base, di kua 18 produkto 
tabata 
esun 
di 
mas 
barata kompará ku otro 
supermerkado, tabatin un 
diferensia di preis di un 
total di 67% mas barata ku 
e resto di supermerkado 
i un kantidat di 61.07 
USD spar dor di kumpra e 
produktonan en kuestion 


for di nan. 
Top ku 97 produkto for 
di e lista di base, di kua 14 
produkto tabata e produkto 
mas barata kompará ku 
otro supermerkado, tabatin 
un diferensia di preis di un 
total di 47% mas barata ku 
e resto di supermerkado i 
un kantidat di 35.23 USD 
por spar dor di kumpra e 
produktonan en kuestion 
for di nan. 
Fundashon Tienda pa 
Konsumidó 
Boneriano 
(FTPKB) 
ta 
pidi 
konsumid´pa tene kuenta 
ku e komparashonnan di 
preisnan pa bo por sigui 
sa unda bo por kumpra 


mas barata. Keda alertá 
pa baha bo gastunan dor 
hasi kompranan konsiente. 
Kumpra konsiente i spar 
plaka. Ku esaki bo por 
tuma desishonnan ku ta na 
bo bentaha. Kumprando 
marka di kas òf marka mas 
barata ku ta ménos konosí 
por baha bo gastunan. 
Aki ta sigui un ehèmpel 
di marka di produktonan ku 
por ta mas barata: Gewoon, 
Essential, Goisco, Jumbo, 
AH, Everyday, Sapollio. 
Pa 
mas 
informashon 
detayá por bishitá e página 
di facebook di Fundashon 
Tienda 
pa 
konsumidó 
Boneriano 
kaminda 
bo 


por download e lista di 
komparashon. Entrante 8 
di mei tambe por konsultá 
e lista via nan website: 
https://tiendapakonsumido. 
com 
E 
meta 
di 
e 
komparashonnan 
di 
preis di FTPKB ta pa 
yuda konsumidónan den 
nan interes pa kumpra 
produktonan 
básiko 
nesesario pa asina por 
kumpra 
nesesidatnan 
primario na un preis mas 
abou. 
Pa 
e 
motibu 
aki 
FTPKB no ta konsiderá 
e pais di importashon di 
supermerkadonan. 


KRALENDIJK 
– 
Tin dos establesimentu, 
s u p e r m e r k a d o n a n 
chines, 
no 
ta 
koperá 
ku 
e 
akshonnan 
di 
komparashonnan di preis 
organisá pa Fundashon 
Tienda 
pa 
Konsumidó 
Boneriano 
(FTPKB). 
Esaki FTPKB ta informá 
den un komunikado. 
E komparashonnan di 
preis di aprel di FTPKB ta 
konta pa 16 establesimentu 
ku a bishitá den e di dos i 
di tres siman di e luna en 
kuestion. 
E 
eksepshonnan 


ta 
Dragon 
City 
(anteriormente Progreso) 
Foodymarkt, 
Liang 
Xiang 
i 
Bondigro. 
Bondigro 
sinembargo 
aserká FTPKB i informá 
ku lo kuminsá ku nan 
koperashon na mei, ora 
nan ta kla pa reorganisá e 
supermerkado, ku awor ta 
bou di un doño i maneho 
nobo. Nan mester di mas 
tempu pa drecha nan 
asuntunan. Lian Xiang 
i Foodymarkt a stòp di 
duna nan koperashon na 
komparashon di preis na 
mart. 


Tres supermerkado 
no ta koperá 

KRALENDIJK 
– 
“No mas guera, no mas 
odio”, tabata mensahe di 
gezaghebber Nolly Oleana 
djasabra mainta durante e 
seremonia pa konmemorá 
personanan ku a pèrdè nan 
bida debí na akshonnan di 
Segundo Guera Mundial. 
Oleana tabata un di e 
oradornan e mainta. 
Oleana a kuminsá bisa: 
“Kasi 80 aña pasá Segundo 
Guera Mundial a terminá. 
Hopi hende inosente a 
pèrdè nan bida den guera 
i nos mundu a kambia pa 
semper. Te ku dia di awe 
pa motibu di desunion, 
religion i poder tin guera 
ku 
ta 
laga 
sikatrisnan 
grandi atras. Tuma komo 


Gezaghebber Nolly Oleana: 
“No mas guera, no mas odio” 


ehèmpel Ukraina, Rusia, 
Iran i Israel. Pero kòrda 
tambe ku tin guera friu ku 
ta krea, na e momentu aki, 
situashonnan di tenshon ku 
tin efekto sosial ekonómiko 
grandi den mundu.” 


Hororoso 
“Guera ta momentunan 
hopi hororoso kaminda ta 
ranka famia i personanan 
individual, kontra di nan 
boluntat, for di e mundu 
aki. Den nos region i na 
Boneiru den Segundo Guera 
Mundial, ku a dura 5 aña, 
diferente persona konosí 
i miembronan di famia 
a muri ora a bombardiá 
nan barku ku torpedo riba 
laman”, Oleana a bisa. 


El a añadí ku te ku dia 
di awe tin diferente guera 
ta tumando lugá: guera 
di palabra, guera di odio, 
guera pa poder, lubidando 
ku mester reina trankilidat, 
pas i harmonia den kada 
kas. 
Oleana: “Esnan ku a 
sobrevivi guera hamas kier 
pasa den algu similar i nan 
bida a keda kompletamente 
troumatisá i lo sigui kargá 
ku un tristesa profundo te 
ora ku nan pasa pa un otro 
mundu.” 
“Den siglo 19 hopi 
hòmber balente di nos 
islanan a subi laman pa bai 
nabegá p’asina gana nan 
pan di kada dia. Boneiru 
no tabata konosé e tempu 
ei un ekonomía oresiente 
i hopi habitante tabata biba 
di kunuku i na kunuku. 
Pa evitá ku nan kas den 
oranan di anochi no wòrdu 
bombardiá tabata sòru pa 
ningun klaridat di lus no 
sali for di e kas. Tur kas 
tabata hermétikamente será 
i si tende zonido di avion 
den oranan di anochi tabata 


reina un spantu ku henter 
anochi ningun hende no por 
a drumi”, Oleana a bisa. 


Angustia 
“Mi wela komo mama di 
4 yu tabata brasa su yunan 
i yora manera ku e anochi 
ei lo ta nan último dia 
huntu. Un fèrdrit i tenshon 
ku tabata buta su kurason 
bati te den su boka. E no 
tabata preokupá solamente 
pa su yunan, pero tambe 
pa su ruman, konosí i 
miembronan di famia ku 
tabata nabegá.” 
“Durante dia riba nos 
isla na sierto okashon sirena 
tabata zona den periodo di 
guera ku tabata indiká ku 
tin peliger of ku un barku 
ku desendiente lokal a ser 
torpediá dor di un torpedo. 
Hopi di nos hendenan a ser 
ranká dor di guera for di 


nan famia sin nunka por a 
tuma despedida”, Oleana a 
bisa. 
“Imaginá bo biba den 
un angustia asina pa 5 aña 
largu. Un kos ta sigur. Guera 
ta marka bo bida pa sèmper 
i asta ora guera terminá mi 
wela tabata soña di bòm, 
sanger i lanta for di su soño 
kompletamente sodá i ku 
batimentu di kurason.” 
“Awe riba e dia aki laga 
nos resa pa algu asina no 
ripití i laga nos lucha kada 
dia di nobo pa libertat i 
trankilidat. Desunion, odio i 
poder ta armanan poderoso 
ku no ta stimulá union i 
trankilidat i laga nos sigui 
rekordá tur nos héroenan ku 
a pèrdè nan bida pa nos den 
guera. Libertat, trankilidat 
i pas ta algu ku nos mester 
konservá i lucha kada dia di 
nobo pa e no bai pèrdí.” 


KRALENDIJK 
– 
Representante di Reino Jan 
Helmond a iluminá djasabra 
den su diskurso na okashon 
di 
konmemorashon 
di 
mortonan di Segundo Guera 
Mundial tres boneriano, tres 
ruman hòmber, ku a pèrdè 
nan bida debí na akshonnan 
di e guera aki. Segundo 
Guera Mundial ta kontené 
storianan di lágrima i morto, 
doló i tristesa. Boneiru su 
víktimanan di guera a kai 
riba laman, spesialmente 
laman Karibe. Jan Helmond 


Representante di Reino Jan Helmond a iluminá 
E storia di e tres rumannan Martijn den guera 
a indiká ku un di e storianan 
kisas mas trágiko ta esun 
di famia Martijn di Antriol. 
Tres morto a kai den e 
famia aki riba laman debí na 
akshonnan di guera. 
Hòmbernan 
boneriano 
pa tradishon tabata subi 
laman pa gana nan pan di 
kada dia. Na kuminsamentu 
di Segundo Guera Mundial 
un parti grandi di Boneiru 
su hòmbernan di laman 
tabata traha na bordo di 
tènkernan di Lago Shipping 
Co. Ltd. (Esso) i Curcaosche 


Scheepvaart 
Maatshappij 
(CSM), kompania naviero di 
Koninklijke Shell, tambe na 
bordo di barkunan merkantil 
di 
KNSM 
(Koninklijke 
Stoomboot 
Maatschappij. 
Den famia Martijn di bario 
Antriol 
tabatin 
tres 
yu 
hòmber nabegando ora ku 
Segundo Guera Mundial a 
kuminsá: Hosé Bernardo 
Martijn – kwartiermeester. El 
a nase 2-7-1908; Dominico 
Martijn – kwartiermeester 
(19-10-1917); 
Olivero 
Dominico – matros (4-10- 


1910). 
Hose Bernardo Martijn 
tabata na bordo di e tènker 
ORANJESTAD e mardugá 
di 16 di febrüari 1942, e 
segundo 
barku 
torpediá 
den Karibe durante guera 
pa e supmarino aleman 
U-156 komandá pa Werner 
Hartenstein dilanti kosta di 
Aruba. Olivero Dominco 
Martijn tabata na bordo di 
TIA JUANA – tènker di 
Lago Shipping Co. Ltd. – 
na momentu ku den mésun 
mardugá di 16 di febrüari 
1942 pa 03.14 un torpedo 
dispará for di e supmarino 
aleman U-502 a alkans’é 
dilanti Lago di Maracaibo 


(Venezuela). 
Dominico 
Martijn tabata na bordo di e 
tènker Punta Gorda di Lago 
Shipping Co. Ltd. dia 18 di 
sèptèmber 1944 na momentu 
ku esaki a dal den e tènker 
belga APETCO II, pa motibu 
ku tabatin regla ku barkunan 
mester a nabegá sin lus pa no 
atraé supmarino. E tragedia 
aki a sosodé pa nort di Cabo 
San Roman na kosta di 
Venezuela. Tur tres persona 
di ún famia a haña nan graf 
den laman (‘zeemansgraf’). 
Tin un subrina di nan ku 
tabata 
presente 
djasabra 
mainta na e konmemorashon. 
Jan Helmond a topa ku e 
famia. 

Susesonan trágiko 
Den historia di Boneiru 
tabatin noufragionan di barku, 
piskadónan ku ta bai laman 
sin nunka regresá, hendenan 
ku ta kai for di barku i tambe 
barkunan di Boneiru ku a 
senk òf kibra riba kosta. Pero 
den tur e susesonan riba 
laman aki, tres ku a tuma 
lugá den siglo pasá a keda 
semper grabá den mente 
di bonerianonan. Ta trata di 
noufragio di e barku di pakèt 
Gouverneur van Heerdt den 
e anochi di 12 pa 13 di yüni 
1910, atake ku torpedo di 
algun tènker dilanti di kosta 
di Aruba na febrüari 1942 i 
e desaparishon di Isidel na 
1978. Den tur kaso separá 
vários hende a pèrdè nan 
bida. 
No ta nada straño ku 
Boneiru a konosé tòg un 
kantidat grandi di suseso 
riba laman. No mester lubidá 
ku e isla aki tin un tradishon 
marítimo impreshonante, ku 
su klepnan na unda a traha 
hopi barku i boto. Klepnan di 
Jan E. (Kachi) Craane, Jose 
(Djedje) 
Marchena, 
Jules 
(Shon Zjil) Hellmund, Arturo 
(Tuchi) Martijn i Jan Tijs. 
Bonerianonan a sobresalí 
tambe komo hòmbernan di 


E anochi di 25 di yüli 1978 e barku di motor Isidel (1) 
ta disparsé den un biahe di Kòrsou pa Boneiru. Tabatin 
7 persona na bordo. Nunka mas a mira e barku aki i su 
tripulantenan. Den un seri di artíkulo BONERIANO ta 
rekonstruí e storia di Isidel, barku di Andres (Buchi) de 
Jongh. 
laman. For di e hòmbernan di 
laman aki a surgi kapitannan 
rekonosé, tantu kapitannan 
nóutiko 
komo 
práktiko, 
manera Gerrit (Jerry) Newton, 
konosí komo ‘e kapitan di 
kapitannan’, ku asta a biaha 
pa Oropa ku e barku di bela 
Pioneer pa hiba un kargashon 
di ròm Fransia na fin di Promé 
Guera Mundial. Mas aleu 
por 
menshoná 
kapitannan 
manera Abraham (Bambam) 
Neuman i su yunan Antonio 
i Lodewijk Neuman, Braulio 
Booi, 
Max 
Booi, 
Chico 
Mercelina, 
Manchi 
Pop, 
Willem Semeleer i vários otro. 


Flota di barku 
Mas aleu Boneiru tabatin 
un flota respetá di barku di 
bela i bapor. Komo doño 
di barku esun mas grandi 
tabata Jozef Hart Sons, ku 
ademas tabata doño di vários 
plantashi i kunuku grandi, 
manera 
Karpata, 
Onima, 
Colombia, Bolivia (Ricardo 
Hart) i Den Bon. Barkunan 
manera 
Neerlandia, 
Ligia, 
Minerva, Fedalma, Hughes, 
Ruth i vários otro. Tambe 
e 
bapornan 
Kralendijk 
i 
Willemstad. 
Otro doñonan di barku 
tabata famia Marchena, ku 


barkunan manera entre otro 
Niagara, Mississippi i Ronnie, 
Jules Hellmund ku Proud, 
Enriqueta i Julieta. Tambe 
por menshoná komo doño 
di barku Herrera Hermanos i 
vários persona partikular ku 
tabatin solamente un barku, 
manera Alejandro Janga ku 
America, Monchi Martis ku 
Bellísima, Lucien Nicolaas 
ku Bella, Paloma i Neptuno, 
Leandro Nicolaas di Mentor 
ku Meda i Helena, Kachi 
Craane ku Rainbow i despues 
Endeavor, Martins Felida ku 
Stormvogel, famia Debrot/ 
Beaujon ku India. 
Un kantidat tòg basta 
grandi di barku di Boneiru 
a 
noufragá. 
Entre 
otro 
Conformidad, 
Kralendijk, 
Rainbow, Hughes, Neptuno, 
Aurora, Irena, Ronny. Pero 
sin ku hende a pèrdè nan bida 
den e noufragionan aki. 
Un doño di barku ku ta 
surgi mas despues ta famia 
De Jongh. Di tur e doñonan 
di barku, na e momentu 
aki ta nan so a keda te 
awe, operando e barkunan 
di kònteiner Don Andres, 
Doña Luisa i Hermano Mirlo. 
Anteriormente Andres (Buchi) 
de Jongh tabatin mas barku, 
entre otro e barku Gracia 
Maria, Foca i e seri di tres 
barku Isidel. 


Famia de Jongh 
Famia 
de 
Jongh 
a 
establesé na Boneiru na fin 


di siglo 18. Na aña 1795 
gobièrnu a duna Nicolaas 
Erasmus de Jongh pèrmit pa 
traha riba e isla aki i tambe pa 
tene un kurá di kabritu i karné. 
Esaki tabata eksepshon riba 
regla, komo ku spesialmente 
den siglonan 17 i 18 no 
tabata pèrmití pa hendenan 
partikular establesé, siendo 
Boneiru un plantashi di West 
Indische Compagnie. Si duna 
pèrmit mes, esaki tabata mará 
na hopi regla i kondishon. 
Despues 
por 
mira 
e 
nòmber Nicolaas Erasmus 
de Jongh na hopi okashon 
mas den historia di Boneiru, 
komo desendientenan di e 
promé Nicolaas de Jongh 
ei. E nòmber dilanti Nicolaas 
a keda eksistí tambe den 
desendientenan di Nicolaas 
de Jongh. 
Algu tambe ku por nota 
den famia de Jongh ta ku na 
hopi okashon nan ta kasa ku 
miembro di sierto famianan 
spesífiko, manera Craane, 
Merlo i Dammers. Ta e mesun 
tipo di relashon ku bo ta mira 
den famianan Hart, Booi i 
Beukenboom, ku tabata kasa 
hopi bes ku otro. 
Frans Booi a yega di 
konsiderá e fenómeno aki 
komo un tipo di formashon 
di ‘clan’. Pues un banda bo 
tabatin e ‘clan’ di De Jongh, 
Craane i Dammers, miéntras 
ku na otro banda e ‘clan’ di 
Hart, Booi i Beukenboom, ku 
puntonan di kontakto tambe 


tin biaha ku Boekhoudt. 


Relashon ku laman 
Famia 
De 
Jongh 
for 
di 
kuminsamentu 
tabatin 
relashon ku laman. Nicolaas 
Erasmus de Jongh (I) por 
ehèmpel durante hopi aña 
tabatin barkunan ku tabata 
transportá 
karga 
entre 
prinsipalmente 
Kòrsou 
i 
Boneiru den siglonan 18 i 
19. E echo ku gobièrnu a 
dun’é pèrmit pa traha kas i 
kria bestia na Boneiru tabata 
un forma di gratitut pa e 
trabounan ku el a hasi komo 
‘vrachthaalder’, manera e ta 
pon’é den dokumento entre 
e islanan. Den e periodo di 
1793 pa 1801, un tempu den 
kua piratanan ingles tabata 
move hopi den besindario 
di e islanan aki, Nicolaas 
de Jongh a pèrdè un barku 
i su kargashon na man dje 
piratanan aki 
Na momentu ku el a 
establesé na Boneiru Nicolaas 
de Jongh tabatin alrededor di 
50 aña. El a bin bira un tipo 
di outoridat tambe riba e isla. 
For di e tempu ei kaba por 
ripará ku famia De Jongh ta 
kuminsá meskla ku Craane i 
Dammers. 
Nabegashon a keda kore 
manera un liña kòrá den 
famia De Jongh. Kada bes 
bo ta topa ku De Jongh-nan 
komo kapitan di barku. Asina 
por topa ku un tal kapitan 
De Jongh ku tabata riba un 
barku ku regularmente tabata 
bai buska fruta i bèrdura 
na Venezuela pa bende na 
Boneiru. 
Riba un sierto dia na aña 
1854 kapitan De Jongh a 
yega Boneiru ku su barku 
Concordia 
for 
di 
Macha 
Rocubo, ku ta keda wèst 
di Cabo Onari, n’e kosta di 
Venezuela, ku un kargashon 
di fruta. Promé el a mara su 
barku na Klein Boneiru na e 
edifisio chikitu di karentena, 
pa asina dòkter a saminá e 
tripulantenan riba kólera. E 
dòkter a konstatá ku tabatin 
kólera na bordo i a prohibí 
kapitan De Jongh pa mara 
na Boneiru pa bende fruta. E 
kapitan a purba drenta na Lac, 
pero nan a kore kuné, komo 
ku e notisia ku tabatin kólera 
na bordo a yega aya kaba. 
Despues el a bai Slagbaai, 
kaminda no tabata sa di nada. 
Ei a bende e frutanan na preis 
di baka flaku. Asina kólera a 
plama na Boneiru. Na Rincon 
so 114 persona a muri den e 
aña ei di kólera. 
Un bista riba Playa di Re ku barkunan riba ánker. 


ISIDEL 
ISIDEL 
E STORIA DI 

KATAN 
DOBLA 
SIN 
KIBRA! 


KATAN a kana drenta kamber di su yu muhé. Top’é ta wak un 
gai riba Facebook. E atenshon ku mi yu ta skucha e gai aki papia a 
pone KATAN tambe kue un stul sinta pa sigui wak e video, di e un 
tal Mirto Maton, e hòmber ta bisa: 
“Awor bo ta puntrando mi dikon ta fèrfelu pa bo haña un hòmber 
serio tòg? Dikon ta fèrfelu pa haña hòmber serio! Bo ta bisa ku 
hòmbernan ta riba sèks so. Hòmbernan ta riba drumimentu so 
nan ta. Yùfrou sinseramente wak bo mes? Wak kon bo ta bisti bo 
mes. Wak kon bo ta pará mi dilanti na e momentu akí. M’a chèk bo 
Facebook. M’a chèk bo Instagram. Bo sa kiko mi ta mira? Sòri ku 
mi tin ku bisa bo asin’aki, pero mi ta mirando un dama ku ta bezig 
ta show su tetenan ketu bai. Mi ta mirando un dama ku ta show su 
chanchan ketu bai. Tur potrèt ku bo tin butá ònlain, bo ta show e 
ko’i. Tur potrèt ònlain bo tin butá ku chanchan ta sali afó. Por ta 
abo a kere ku e kos ei ta femenino. Ta Beyonce tin bosnan den e 
mundu di “independent”. Mustra ki bo tin ta “femenim”? Nos sá! 
Kere mi yùfrou nos sa! Nos hende hòmber nos sá! Skèner nos tin! 
B’a komprondé mi? Nos hende hòmber ta Matrix! Nos ta skèn tur 
kos! Bo no mester bisti e kos ei mustrando tur bo pechu. Un hende 
hòmber por haña bo atraktivo sin nada dje kosnan ei bistí. Bo no 
mester bisti e kos ei dje kòrtiku ei pa mustra bo pida chanchan, pa 
mi haña bo atraktivo, mi ta bolbe ripití. No tin mester! Bo mes ta 
bisa, bo kier un hòmber, ku ta tuma bo na serio? Pa bo por forma 
un bida kuné? Mi konseho ta pa abo yùfrou: TA BASTA! TA BASTA 
KU BUTAMENTU DI E POTRÈT NAN EI. Ta basta di mustra tantu 
kos di bo asina. Bo ta bai kaya henter ora bo pechunan ta bula 
afó. Pakiko? Dikon? Nos sa ku bo kier ta sèksi. Nos ku ta hende 
hòmber ta mira e kos ei! E asuntu ku ta hende muhé boso ta, ku 
boso mester show boso mes……. Nò nò nò nò nò boso ta kiboká 
boso mes! Bo sa ku bo tin pechu tòg? Bo sa ku bo tin chanchan. 
Anto bo ta kana bisa: ku dikon bo no mag mustra paso ta bo kurpa! 
Boso ta blo grita: Ta mi kurpa! Nos sa ku ta bo kurpa! Anto nos a 
skèn bo kurpa kaba. Mi pregunta ta pa abo! Dikon bo kier mustra 
mundu bo kurpa? Boso ta bisa mundu: Ata mi pechunan aki wak 
nan! Ata mi chanchan nan aki wak nan! Pa kiko? Pa kiko bo ta 
hasié? Bo ta buskando algu pa tene na dje? Bo ta buskando un 
atenshon? Mi kier puntra bo sinseramente pa bo pa bo para i pensa 
e kos ei. Pa kiko bo ta buskando atenshon na bo pechunan? Pa 
kiko bo ta buskando atenshon na bo chanchan? Awor kon mi por 
bai kome ku bo huntu ku mi ruman hòmber huntu ku mi primunan? 
Bisa bo djabièrnè awor tin komementu anto mi kier abo ban ku mi? 
Bo kier pa mi tuma bo na serio e forma ku bo ta bisti ei? Bin sinta 
ku bo na mesa. Mi primu ta sintá dilanti bo ku su brel glas skur bistí 
den su brel e ta bezig ta basilá riba bo pechunan ku mi sintá einan! 
Anto bo sa kiko mi primu ta pensa n’e momentu ei? Ora e ta wak bo 
pechunan? Bon ko’i bati! Esei mi primu ta pensando. Ami tambe a 
pensa mes kos! Kiko bo ta kere? Nos hende hòmber ta trahá kaba 
mas seksual. Tur loke nos ta mira i pensa mas tantu, ta sèks. Esei 
ta loke boso ta bisa di nos hende hòmber tòg? Awèl asina nos ta 
trahá, punto! Nos a nase asina! Universo a traha nos asina. Awor bo 
kier pa mi tuma bo na serio? Bo kier pa mi mira abo komo mama di 
mi yu? Anto bo ta bini bistí asina? Awèl mucha for di ora mi a mira 
bo kana drenta ku e pechunan ei bulá afó, asina ku e kos kòrtiku ei, 
bo sa kiko m’a pensa? Bo sa kiko ami ku mi bròdernan a pensa? 
Ora nos a mira bo drenta? Un bon ko’i bati! Esei nos a pensa. Un 
ko’i bati. Nos a pensa hotèl, nos a pensa kondon, eseinan nos a 
pensa! Bo sa kaba ko’i bebe, muzik ta bati, zjampaña, esei nos a 
pensa. Awor si bo a priña haña yu nos ta hasi e kos serio kio kio ! 
Pero e manera ku b’a bisti, niun di mi amigunan a pensa mama di mi 
yu, desente wa, hèvi, wak su stail, wak su sonrisa. Nos no a pensa 
nada dje kosnan ei! Awor kon bo kier pa nos bai tumá bo na serio? 
Bo amiganan ta bisa bo: Amiga bo tin ku laga mustra! Mustra kiko? 
Ku bo ta kla pa bati? Mustra ku bo ta kla pa bai hotèl kuné? Paso 
ta esei nos hòmbernan ta pensa, hotèl mi kier bai ku bo. Awenochi, 
mes ora! Buta brá! 
TA BASTA! 


TA BASTA AWO 
MUHÉNAN 


Ta basta di mustra tantu asina. Nos hende hòmber a kansa di mira 
hopi kaba! Tin hopi ta mustra kaba ònlain, tin hopi ta mustra riba 
saitnan di porno, karnaval, nos a mira, tur hende a mira te kansa! 
TA BASTA! 
Dikon abo no kier kuminsá komportá bo mes otro? Bo no ta mira 
kuantu hende tin kaba ta hasié pa atenshon? Awor bo kier un gai 
serio, un tata di bo yu, bo sa ku nos hòmber ta pensa sèks, bo 
kier kambia nos mente? Awèl laga nos mira e balor pa nos bisa: 
ya esaki ta otro, esaki tin algu otro den dje, e ta bisti un manera 
desente. Nos hende hòmber tin un skèner nos ta kapta e kos ei. Bo 
sa kuantu biaha nos hende hòmbernan ta mira kos desente? Komo 
hende hòmber nos ta gusta mira muhé. Pero komo hende hòmber 
mi ta bisa boso ku nos a kuminsá kansa di mira ku boso ta mustra 
tur KOS! 
TA BASTA! 
Bo por bisti sèksi, bo por bisti atraktivo, sin tin ku mustra tur e 
kosnan ei. Laga un par di kos pa nos imaginashon! Laga nos hende 
hòmber mira boso i gusta boso pa boso sonrisa, e manera ku bo ta 
papia, anto ta awor b’a hala mi atenshon. Esei ta pone ku mi ta wak 
i pensa: Ku e mucha aki ta otro. Ku e dams aki mi tin ku bai poko 
mas ‘rustig’. Laga mi kambia mi swèg. Laga mi kambia mi manera 
di papia. Laga mi kambia mi pensamentu pasombra esaki si ta un 
kos otro. No ta e kos ku m’a mira djabièrnè den klup. Bosnan sa 
kuantu kos mi ta mira djabièrnè i djasabra? Ta fiestadó mi ta! Niun 
di nan mi no ta bai kis pa mi señora! Niun! Niun! E mustramentu, 
bailá sèksi, bisti kos kòrtiku, bo por lag’i nèk muher! Boso ta dushi 
pa bati bai hotèl ku bosnan! Pero bo no ta bai bira mi señora! E 
manera kaba ku bo ta bistiendo ei? E manera ku bo ta komportá 
bo mes ei? Mi no tin rèspèt pa bo! Un kos ku mi a pensa ta sèks ku 
bo! Na tur mucha muhénan ku tin 14,15,16 aña ku ta kuminsá bisti 
mustra bòdi, tende di boso tata! Ora bo tata ta hasi fèrfelu ku bo 
na kas bisa bo, bo no mag bisti e kos aki. Ta pasombra bo tata ta 
un hende hòmber e ta! Bo tata a pasa den tur e kosnan ei. Ami un 
gai yòn ku kier tuma bo na serio lo mi no kier pa bo ta bistí asina. 
Bisti sèksi no kier mèn kana mustra e kosnan ei. NO TIN MESTER! 
Awor kon nos hende hòmbernan tin ku bai bisti si nos kier ta sèksi 
e ora ei? Nos tambe tin ku bisti un karson laga mitar di nos balanan 
kologá afó? Nos ta papiando di sèksi tòg? Nos tin ku mustra loke 
nos kier! Awèl mi tambe ta laga pida di mi balanan kai afó! Pa nos 
tambe ta sèksi! Tende di boso mayornan. Tende di bo mama. Si bo 
kier pa un hòmber tumá bo na serio! Bo tin ku pone e simia den su 
mente pe mira ku esaki si ta otro. Ku e no mag faya ku bo! Esaki si 
mi tin bai un manera otro kuné. Si bo kier esei, kuminsá kambia bo 
manera di bisti. Anto tur e kosnan ku bo ta buta ònlain ei, ora bo 
bai laman. Kuminsá kita nan! Buta kos desente. Buta kos great! E 
kosnan ku bo ta mira bo amiganan ta hasi, òf otro hende muhénan 
ta hasi haña hopi laiks! Nos tur ta muri bai laga laiks! Kon bo kier pa 
bo futuro ta? Kon bo kier pa bo yu mira bo mañan? Nos mayornan 
tambe a bisti sèksi ántes. Sèksi klásiko pero desente. TA BASTA 
KU MUSTRAMENTU DI TETE. Yùfrounan kuminsá kambia e wega! 
Si bo bini ku e tetenan ta mustra i e chanchan ta bula afó. Hotèl ta 
bai ku bo hotèl! No kas ! Ni altar! 
Katan a puntra KATAN su yu: I kiko bo ta bai bisti awe ora bo sali? 
A reina un silensio! B’a wak kiko ta loke semper m’a bisa boso? 

WIJ STARTEN WEER MET DE VOLGENDE 
CURSUSSEN EN OPLEIDINGEN: 


BASISKENNIS HOSPITALITY/HORECA; 
DUUR 6 MAANDEN; START DONDERDAG 16 MEI 2024; 
BASISKENNIS NEDERLANDS; 
DUUR 4 MAANDEN; START DINSDAG 21 MEI 2024; 
BASISKENNIS MIDDELMANAGEMENT NIVEAU 4; 
DUUR 6 MAANDEN; START WOENSDAG 4 JUNI 2024; 


DEELTIJD OPLEIDING TOEGEPASTE PSYCHOLOGIE 
HBO NIVEAU; 
DUUR 6 MAANDEN; START WOENSDAG 10 APRIL 2024; 
HET IS MOGELIJK NOG IN TE STROMEN IN DEZE 
OPLEIDING!! 
ER ZIJN NOG EEN PAAR PLEKKEN BESCHIKBAAR!!!!! 


OPLEIDING MIDDLE MANAGEMENT HBO NIVEAU; 
DUUR 10 MAANDEN; START WOENSDAG 4 SEPTEMBER 
2024; 
OPLEIDING MARKETING MANAGEMENT HBO NIVEAU; 
DUUR 12 MAANDEN; START BIJ VOLDOENDE 
INSCHRIJVINGEN BEGIN SEPTEMBER 2024; 


LEGAL CURSUSSEN: 
CURSUS STRAFRECHT HBO NIVEAU; 
DUUR 4 MAANDEN; START BIJ VOLDOENDE 
INSCHRIJVINGEN IN SEPTEMBER 2024; 


CURSUS INLEIDING RECHT HBO NIVEAU; 
DUUR 4 MAANDEN; START BIJ VOLDOENDE 
INSCHRIJVINGEN IN SEPTEMBER 2024; 


CURSUS BESTUURSRECHT; 
DUUR VIER MAANDEN; START SEPTEMBER 2024; 


De te maken examens voor deze opleidingen en cursussen 
worden gekwalificeerd door de Stichting Examenkamer in 
Nederland, zodat u een waardevol Nederlands erkend 
cerfiticaat of diploma ontvangt. 
De examens vinden op Bonaire plaats. 
SCHRIJF SNEL IN WANT VOL IS VOL!!!!! 
Info: 
email: info@oibonaire.com 
tel. 00599 717 1141/717 1114 


Nos ta buskando un 
Maintenance Electrical Technician 


* Senior Technical School (MTS-Level 4) Electrical or equivalent with 5-year work experi 
ence in household, commercial and industrial works 
* successful completion of accredited trade school or 5 years practical experience as an 
industrial electrician 
* possession of journeyman certification as an electrician is a plus 
* english required 
* papiamentu required 


For more information or to apply please send an email: 
daniela_duran@cargill.com 


You can apply till the 2nd of May 2024. 


KRALENDIJK- 
Dia 
29 di aprel, Rincolanda a 
duna homenage na Maximi 
Chirino i Marlon Rombley. 
Tur aña Rincolanda ta duna 
homenage na esnan ku a 
destaká na Boneiru. Esaki 
ta riba kualke tereno ku e 
persona a destaká. E aña aki 
a skohe esnan menshoná 
i nan a apresiá mashá e 
gesto. Riba potrèt momentu 
ku a duna e homenage. 


Homenage na dos persona 


K R A L E N D I J K - - 
Djasabra 4 di mei tabatin 
un aktividat ku a karga 
e nòmber ‘Bin Konta 
Bo Ko’. E aktividat a 
tuma lugá na Creative 
World. Un sala yen a 


Eksitoso ‘Bin Konta Bo Ko’ 


pèrkurá pa un tremendo 
anochi, kaminda diferente 
persona a presentá un 
shou, pa esnan presente. 
Presentadónan di e anochi 
tabata Maidy Hooi, Ada 
de Palm, Drusely Goeloe, 
Giovanni 
Gijsberta, 
Sharsy Anthony, Ghislaine 
Monte, Janella Jansen i 
Mariella Marcano. 
Kada un a presentá un 
tópiko diferente, esnan 
den sala sigur a gosa di 
e aktividat. E idea ta pa 
kontinuá tur aña ku e 
programa manera esun 
aki, asina laga e hende nan 
presentá i desaroyá nan 
talento. 


Deklarashon online di 
inkomstenbelasting 2023 


Yudansa ku deklarashon di inkomstenbelasting 2023 


Belastingdienst CN den kolaborashon ku Kamara di Komersio ta 
brinda e oportunidat pa yudá bo ku yenamentu di bo deklarashon 
online, grátis. Pasa ku bo lèptòp, tablèt, òf telefòn selular i bo ta risibí 
asistensia, di manera ku abo mes por hasi bo deklarashon online. 


Fecha: 
Djamars 14 di mei 2024 


Orario: 
3’or di atardi pa 9’or di anochi 


Sitio: 
Kamara di Komersio 
Kaya Amsterdam 23 


Nos ta warda bo! 

Kapasitá bo mes den hasi orashon berdadero. Esei ta 
ehersisio spiritual ku ta trese nos soñonan den harmonia 
ku intenshonnan di Dios. 
Ya bo sá! 
“Pesei, mi rumannan stimá, ku mi ta anhelá di mira mi 
goso i korona, asina anto, mi stimánan, para firme den 
Señor.” Filipensenan 4:6 
Otro siman bendishoná pa tur mi rumannan. 
Ku e mensahe di e siman aki yena un parti di bo bida. 
Keda bendishoná. 6 mei 2024 


GRADISIMENTU I INVITASHON 


Yunan, nietunan i rumannan di nos kerida defuntu 


Ines Maria Martis-Thodé 
mihó konosi komo 
machi Ines òf Oma 


ke gradisi tur 
famia, amigu- 
konosi- i 
instansianan ku a 
mustra atenshon 
durante malesa, 
fayesimentu i 
entiero di nos 
dushi ser kerí. 


Boso atenshon, 
amor i 
dedikashon na 
nos famia tabata 
di apresiá 
inmensamente. 
Dios bendishoná 
boso. 


Nos ta invitá na un santu sakrifisio di misa pa deskanso di Oma su 
alma, djasabra 11 mei pa 7.30 anochi na misa di Coromoto na Antriol. 


Aseptá esaki komo un invitashon personal. 


Multitut di hende a hiba Ines Maria Martis- 
Thodé na su último lugá di sosiegu 

Voogdijraad Boneiru 
ta bai muda 


Te ku djabièrnè 10 di mei bo por akudí na nos ofsina aktual 
na Kaya Italia 10. 


Durante renobashon di nos edifsio nobo bo por keda konta 
ku nos pa medio di e-mail i telefòn: 


• Alimentashon pa yu: kinderalimentatie@rijksdienstcn.com 


• Petishon i pregunta: voogdijraadbes@rijksdienstcn.com 


• Di djaluna t/k djabièrnè di 08.00 te 17.00: +599 715 8898 


Entrante 10 di yüni 2024 nos lo por yama bo bonbiní na nos 
sitio nobo: Kaya Grandi 24 | segundo piso 


Rekonosementu pa 
Noël Janga 


Na okashon di selebrashon di Dia di Antriol 27 aprel 
2024, Fundashon Antriol Avanti a duna rekonosimentu 
na John Noel Janga, pa su inkansabel trabou di 
mantenshon i restourashon di medio ambiente. 


KRALENDIJK 
-- 
Djamars anochi polis a 
risibí notikashon di un 
bringamentu na Rincon. 
Despues di intervenshon di 
polis, e bringamentu a stòp. 
Algun 
momentu 


despues, polis a risibí un otro 
notikashon di un persona 
heridá probablemente ku 
un arma blanku. 
Tin indikashon ku esaki 
relashoná ku e kaso anterior 
di bringamentu. 


Hinkamentu na Rincon 


K R A L E N D I J K - 
Miéntras kaya mei mei di 
sentro di siudat tabata yen 
di outo koriendo, un di 
nan a haña ta bon ku e no 
ta sigui kore. Ta trata di un 


Pikòp a paga nenga start 


A detené un sospechoso 
en konekshon ku e kaso 
aki i a transporta e víktima 
pa hòspital pa tratamentu 
médiko. 
E 
kaso 
ta 
den 
di 
investigashon. 


pikòp ku a paga, nenga start 
i a laga su doño na kaya mei 
mei di tráko. Ta kos ku ta 
sosodé momentu ku mas bo 
no ta spera. 
Manera ta bisa, ta man 


di hende a traha nan. Un 
ora pa otro nan ta nenga. 
E shofùr mester a pusha e 
pikòp ku no ta unu lihé na 
peso, pa e por a kita for di 
tráko. 

KRALENDIJK 
– 
Andres 
Nuñez 
ta 
un 
persona ku hopi hende 
konosé na porta di hòspital 
di Mardiadal. Algun aña 
pasá el a posishoná su mes 
na e sitio aki sin ningun 
hende e pidié. Tur dia 
tempran e t’ei pa yuda 
pashèntnan den ròlstul òf 
duna nan sosten pa kana. 
Andres ta inkansabel. 
Sin ku ningun hende ta 
pag’é pa esaki Andres 
ta hasi su trabou, loke 
hendenan ku ta akudí na 
hòspital ta apresiá hopi. 
Tin hende ku di nan mes 
boluntat ta dun’é algu. 
Bosero di Fundashon 
Mariadal Javier Semeler a 
bisa ku anke Andres no ta 
riba ‘payroll’ di Mariadal, 
nan ta sòru pa e haña 
kuminda mèrdia. 


Andres Nuñez ta sigui yuda 


KRALENDIJK 
-- 
Na 
diferente 
okashon, 
momentu ku hopi hende ta 
presente pa un entiero, nan 
ta start un kombersashon 
despues ku nan sali for 
di santana. Esaki tabata 
e kaso, ku tres kabayero. 
Nan a sali santana katóliko 
na Playa, despues di a hiba 
Machi Ines su último lugá 
di sosiegu djasabra 4 di mei. 
Ta trata di algun miembro 
di grupo Sigá Boneiru. 
Kisas nan tabata den un 
kombersashon tokante sigá, 


pero tambe por ta riba un 
kombersashon 
diferente. 
Riba potrèt esnan ku a kaba 
sali for di santana. 
Miembronan di Sigá Boneiru 


PÁGINA SOSIAL 


KRALENDIJK 
– 
Dosente 
di 
Komunidat 
di Skol Boneiru (SGB) 
Uty 
Melaan 
a 
fayesé 
repentinamente 
djabièrnè 
anochi tempran. Melaan 
a base di su funshon den 
enseñansa tabata presidente 
un periodo di SIMABO – 


Dosente Uty Melaan a fayesé repentinamente 


Sindikato di Maestronan 
Boneriano. 
Polis 
a 
informá 
ku 
alrededor di 7or djabièrnè 
a enkontrá un kurpa sin 
bida den un kas na Kaya 
Tonkawa, Nort di Saliña. 
Despues di investigashon, 
dòkter a konstatá morto 


natural di un hende hòmber 
di 64 aña di edat di inisial 
F.B.M. nasé na Boneiru. 
Aki ta referí na Uty. 
Uty a nase i lanta den 
Nort di Saliña. Despues 
di skol básiko el a sigui 
estudio avansá na SGB, na 
unda el a gradua na 1982. 
El a skohe pa un estudio i 
karera den enseñansa. El a 
traha tambe komo dosente 
na SGB. 
Uty tabata un dosente 
dediká 
na 
su 
trabou. 
Manera 
un 
kolega 
a 
opservá 
riba 
facebook 
despues ku e morto di Uty 
Melaan a bira konosí: “Nos 
a traha hopi dushi ku otro 
na SGB. E tabata stima su 
alumnonan.” 
Komo 
presidente 
di 
SIMABO Uty no tabatin 
un tarea fásil. E tempu ei 
SIMABO no tabatin su 
mihó tempu, pero el a lucha 
pa tene e sindikato na bida. 
Banda di su trabou Uty 
tabata gusta laman pa piska. 
Konstantemente e tabata 
publiká foto riba su kuenta 
di facebook di piskánan 
ku e tabata kue. Su ruman 
hòmber mas grandi kuné, 
Ernesto Netto Melaan , 
meskos ku Uty un dosente, 
tambe tabatin e pashon aki 
pa piskamentu. 
E morto di Uty Melaan 
a kai duru den spesialmente 
Nort di Saliña, pero tambe 
den seno di enseñansa. 

Mi no sa ki bo ta pensa Ton- 
chi, pero Klarki mester bai 
un kurso serka Chen. 


Awèl sí. Un kurso pa sa kon 
mester atendé ku kachó bo kier 
mèn? 


DEN PASO DI 


BÒI 


Djasabra último tabata 
dia di konmemorashon 
di mortonan di Segundo 
Guera Mundial. Kasi tur 
aña mi ta bai, pasobra 
guera tabatin impakto 
tambe riba mi mayornan. 
Mi mama a pasa den an- 
gustia komo ku mi tata 
tabata nabegá na bordo 
di tènkernan di Lago 
Oil & Transport Limited. 
Mi tata kasi a muri den 
guera. Un biá so el a 
konta mi kiko a pas’é na 
bordo di e tènker di Lago 
Valera.. 


*** 
Valera, un di Lago su tan- 
keronan tabata traha ku 
vapor, 3,401 tòn brutu, 
355 pia largu, hanchura 
60 pia, draft di 15”-3/4” 
i un profundidat di 17”- 
6”, trahá na aña 1943 pa 
Walter Butler Shipbuild- 
ers Inc., Duluth, Min- 
nesota, Merka. E doño 
tabata Creole Petroleum 
Corporation, 
Panama, 
nabegando bou di ban- 
dera panameño. Kapitan 
William Marshall Russell 
i 34 otro tripulante taba- 
ta riba un ruta di Aruba 
pa Cristobal, Panama 


ku un kargamento kom- 
pletu di 35,000 barí di 
‘heavy boiler Navy fuel 
oil’. Dia 7 di mart 1944, 
riba un mainta tempran, 
e barku tabata 120 mia 
wèst-nortwèst di Baran- 
quilla, Colombia, na un 
posishon 11º 30’ N, 76º 
W – Grid EC 7470, Pa 
eksaktamente 1:40 a.m. 
e 
supmarino 
aleman 
U-518, ku kapitan Hans- 
Werner Offerman, a dis- 
pará un torpedo ku a al- 
kansá Valera, ku a parti 
den dos. 


*** 
Mientrastantu e tripulan- 
tenan a baha vários sala- 
bida i subi na bordo. Nan 
a sigui drif pa vários dia 
promé ku barku di Guar- 
dakosta di Merka a piki 
nan i hiba nan Panama 
pa tratamentu. Vários 
di nan, inkluyendo mi 
tata, a keda interná den 
hòspital Margarita i algun 
di nan a keda asta un 
luna pa rekuperashon. 
Mi tata a konta mi ku kasi 
el a muri. 


*** 
Segun investigashon ku 


mi amigu di Aruba Dufi 
Kock a hasi riba mi pe- 
tishon, for di e 35 tripu- 
lantenan na bordo, ta e 
siguiente nòmbernan so 
e por a haña te aworaki: 
Cornelius Cyprianus An- 
toin, Ermencio Semeleer 
ku a sobrebibí tambe 
riba e tankero di Lago, 
Tia 
Juana. 
Ermencio 
(Djo) tabata áktuprimu di 
mi tata. Ademas Henry 
J. Turner, Peter Every ku 
a sobrebibí riba e barku 
di bela ‘Margie Turneri’ i 
tambe riba e tankero di 
Lago, Punta Gorda, Wal- 
ter Woods. 


*** 
Manera mayoria di e 
hòmbernan di Boneiru, 
for di edat hóben, for di 
añanan anterior den sig- 
lo pasá, tabata bai nabe- 
gá. Mi tata, mihó konosí 
komo Janchi, no tabata 
un eksepshon pa e pro- 
feshon di nabegashon. 
E tempu ei nos islanan 
no tabatin trabou. Taba- 
tin pobresa. Pa kombatí 
esaki hóbennan boneri- 
ano a haña nan olbigá 
pa hasi e nabegashon 
un profeshon pa un mihó 


bida i futuro pa nan mes 
i pa nan famia. Na un 
edat hopi yòn nan mes- 
ter a laga nan famia pa 
traha riba barkunan, sea 
di bela òf tankero ku ta- 
bata nabegá den awa- 
nan rònt mundu. 


*** 
Mi tata a nabegá tambe 
na Merka, saliendo for 
di Port of New York. Na 
tera e tabata keda na e 
“boardinghouse” di Cor- 
nelio (Nene) de Palm, 
un boneriano ku a bai 
Merka for di masoménos 
1900. Serka dje mayo- 
ria di e bonerianonan ku 
a bai New York den e 
periodo di 1900 pa 1930 
tabata hospedá. Mi tata 
despues a bai traha na 
Lago for di masoménos 
1930 te na 1955. El a 
nabega na bordo di dife- 
rente tankero di Lago i a 
finalisá komo bosman di 
toubot na Lago. 


*** 
Mi tata pues tabata tripu- 
lante di e tankero Valera 
ku a senk dia 7 di mart 
1944 durante Segundo 
mGuera Mundial. Huntu 
ku kuater otro tripulante 
mi tata a keda drif riba un 
raft pa vários dia promé 
ku nan a keda salbá pa 
un Wardakosta di Merka 
i hibá pa Hospital Mar- 
garita na Panama. Mi 
tata a muri na Boneiru 
dia 31 di yüli 1992 na 
edad di 93 aña. Su res- 
tunan mortal ta derá den 
santana katóliko na Kaya 
Korona, Playa. 
Segun mi tata, e otro tres 
bonerianonan tabata Co- 
cochi St. Jago; Elio Ber- 
nabela i Jose Ermencio 
Semeleer. El a konta mi 
ku e promé alimento ku 
nan a duna nan na hòspi- 
tal tabata un bon sòpi di 
galiña. 


*** 


Mi tata Janchi, sobrebibiente di Valera. 

DI SEIS DJADUMINGU DI PASKU DI RESUREKSHON 
Promé Lektura 
: Hechonan di apòstelnan 10, 25-26, 34-35, 44-48 
Salmo 
: Salmo 98, 1-4 
Di dos Lektura 
: 1 Huan 4, 7-10 
Evangelio 
: Huan 15, 9-17 


Un dia tabatin un sapaté 
masha bieu i hopi kansá. E 
tabata deseá di muri pa e bai 
serka ku Señor i e tabata 
deseá pa Señor a bishit’é den 
su tienda. 
Un dia miéntras e tabata 
resa el a skucha un bos ku a 
bis’é: Mañan lo mi bai na bo 
tienda. El a kuminsá traha mas 
felis ku nunka pero nada spe- 
sial no a sosodé. 
Un ratu despues un señora 
a drenta kehando di algun 
mucha ku tabata insult’é i a 
hòrta parti di su kompra. E 
sapaté a papia ku nan i nan a 
primintí di no hasié mas. 
Mas lat a drenta un strañe- 
ro puntrando pa un direkshon i 
el a kompañ’é te na e lugá in- 
diká. 
Despues a drenta un 
mucha muhé chikí ku su tata 
ku tabata malu i huntu nan a 
bai buska un dòkter pa e 
bishit’é. 
Poko promé di sera tien- 
da a yega un pididó di limos- 
na ku tabata ke kome i el a 
hib’é na un toko i a kumpra 
kuminda p’e. 
El a sera su tienda i a bisa, 
Señor no a bin bishitá mi. Ya 
na kas i promé di subi kama 
el a resa bisando: Señor, awe 
mi tabata mashá okupá, mi ta 
spera ku bo no a bin bishitá 
mi miéntras mi tabata pafó. 
I un bos a bis’é: “Mi a bin 
bishita bo den kada persona 
ku bo a yuda. Mi sa ku bo a 
disfrutá di mi presensia. Mi ta 
mashá kontentu ku e bon tra- 
to ku bo a duna mi”. 
E palabra di Dios no úni- 
kamente ta bisa nos ken 
Señor ta sino ken nos ta i kua 
ta nos relashoná kuné i ku e 
rumannan. 
Ami ta e Bon Wardadó i 
mi ta duna mi bida pa mi 
karnénan, pa boso. 
Ami ta berdadero mata di 
wendrùif, si boso no keda 
den Mi boso no por karga 
fruta. 


Awe, Señor ta bisa nos: 
“Ya mi no ta yama boso sir- 
bidó, mi ta yama boso amigu”. 
Hesus ta e amigu di infan- 
sia, di hubentut i di semper. 
Hesus ta e amigu ku ta bin 
konta nos su gran sekreto. I 
e sekreto ku Hesus ta konfia 
na nos no ta pa ser wardá 
sino pa ser publiká tur kamin- 
da. E sekreto di Hesus ta esun 
mas importante pa nos bida. 
Laga mi konta bo un 
sekreto: abo tin un namora- 


do. 
Ami, un namorado? Si mi ta 
un mucha. 
Ami, un namorado? Si mi ta 
kasá. 
Ami, un namorado? Si mi ta 
un saserdote. 
Ami, un namorado? Ki mas 
mi ke! 
“Mi ta laga boso konosé Mi 
Tata. I mi Tata ta Amor”. “Keda 
den mi Amor”. 
Esaki ta e namorado ku nos 
tur tin: Dios Tata. 
E Tata aki a duna nos su yu 
pa konta nos di su amor i pa 
demonstr’é ku e prueba di 
sanger. “No tin amor mas gran- 
di ku esun di duna bida pa 
amigu”. 
Esaki ta e amor grandi i pa- 
shoná di nos amigu Hesus: El a 
muri pa amor i ta sigui bibu i 
resusitá pa sigui stima nos. 
Un eskritor ta bisa ku namo- 
ramentu ta kestion di atenshon. 
Un ta fiha su atenshon den un 
detaye di un persona: un man- 
cha, algun wènkbrou grandi, un 
orea rondó, algun wowo 
bèrdè… boso sa muchu mas ku 
ami di esaki, i ta surgi e flec- 
hazo. I nos atenshon ta keda 
grabá den e punto chikitu insig- 
nifikante pa semper.I den ki 
detaye Dios a fiha su mes pa 
namorá di mi? 
No den bo estatura, ni den 
bo koló, ni den bo manchanan, 
ni den bo wowonan… 
Dios a fiha su mes den bo 
kurason, ku El a traha pa stim’é 
i e rumannan. 
Dios ta amor i bo ta stimá 
pa Dios. 
Dios ta amor i El a 
skohe bo, maske ainda 
bo no kontest’é. 
Esaki ta e sekreto di 
Dios, di Hesus, di su pa- 
labra. Sekreto kontá tur 


kaminda den tur iglesia di 
mundu. 
“Keda den mi amor. Sti- 
ma manera Ami a stima 
boso”. 
Egoismo, pashon, instin- 
to, soledat i karni ta hiba nos 
na tene relashon manera an- 
imal. “Stima manera Ami a 
stima boso”. Entregando 
bida pa otro. 
Un hóben misionero 
predikando pa indjannan a 
bisa nan ku Dios ta amor. 
Ora el a kaba di papia e 
hefe di e tribu a puntr’é: Ora 
bo a papia di e gran Spiritu 
bo ta yam’é Tata? Sí, e mis- 
ionero a bis’é . 
Esaki ta nobo i mashá 
bunita p’ami, e hefe a bisa. 
Nos nunka ta yama e gran 
Spiritu Tata. Nos ta skuch’é 
den bos, den welek, den tor- 
menta i nos ta sinti hopi, si 
hopi miedu. Ora bo ta yam’é 
nos Tata esaki ta zona masha 
bon den nos oido. 
Misionero, bo a bisa ku 
e gran Spiritu ta bo Tata? Sí, 
el a kontest’é. 
I bo a bisa tambe ku e ta 
Tata dje indjannan? Sí, el a 
kontest’é. 
E ora ei, e hefe bieu a 
sklama, manera hende ku a 
spièrta pa un gran alegria, 
...... e ora ei abo i ami ta ru- 
man. 
I esaki ta tambe e sekre- 
to di Hesus: boso ta ruman. 
Ruman pasobra sanger di 
Dios ta kore den nos tur su 
bena, su yunan. 
Ruman pasobra Spiritu 
Santu a yena nos tur ku e 
mesun amor di Dios. 
Ruman pasobra únika- 
mente tin un Tata di tur 
hende, Dios. 
I mas ruman ora nos ta 
kumpli ku e palabra di Dios 
ku ta manda nos: “esaki ta 
loke Mi ta manda boso hasi: 
stima otro”. 
Sekreto ku nos no tin ku 
tene pa nos mes. Plama e 
notisia ! 


Pòtlot 


Un fabrikante i pòtlot a tuma un pòtlot djis promé di a 
pone den su kaha i a duna konsehonan. 


El a bisa: “Tin 5 kos ku mester sa promé ku bo ser mandá. 
Semper rekordá nan i lo bo ta e mihó pòtlot di mundu.” 


E 5 kosnan tabata e siguiente: 


1- Semper lo bo hasi grandioso, pero solo si bo lo ser ta 
laga den man di un persona. 
2- Lo bo eksperimentá doló den algun okashon di ku ta 
saka punta di bo, pero lo ta nesesario p’asina lo bo ta un 
mihó kada biaha. 
3- Lo bo tin erornan, pero lo bo tin un gum pa kita pa 
koregí nan tur. 
4- E parti mas importante di bo ta bo ta larga den abo. 
5- Den kualkier superfisie ku bo ser usá, lo bo ku laga bo 
marka. No importá sirkunstansia òf kondishonnan, lo bo 
mester kontinuá skirbiendo. 
E pòtlot a drenta den su kaha prometiendo rekordá e 5 
kosnan i ku un propósito den su kurason di ser útil. 
Awor laga nos lo por pone nos na lugá di e pòtlot i reko- 
rdá e 5 kosnan pa ser e mihó persona di mundu: 
1- Semper lo bo hasi grandioso, pero solo si bo lo ser 
sostené den man di Dios. 
2- Lo bo eksperimentá doló den algun okashon di luchan- 
an i tribulashonnan, pero lo ta nesesario pa ku sea mas fuerte 
i balente kada biaha. 
3- Lo bo tin erornan, pero lo bo tin humildat pa koregí tur 
i krese pa medio di nan. 
4- E parti mas importante di bo ta karga den e kurason. 
5- Den kualkier superfisie ku bo ta kana, lo bo laga bo 
marka. No ta importá sirkunstansianan òf kondishonnan, lo 
bo mester kontinuá sirbiendo Dios den tur kos. 
Sirbi Dios ta un di e privilegionan mas bunita ku e ser hu- 
mano tin. 


“Señor, hasi mi un instrumento di bo pas. Ku tin odio ami 
semper ta trese amor; kaminda tin insulto i ofensa ami sem- 
per ta duna pordon; kaminda tin duda mi ta pone fe; kaminda 
tin desesperashon, speransa; kaminda tin skuridat, lus; ka- 
minda tin tristesa, goso” 

KRALENDIJK/DEN 
HAAG – Tweede Kamer ta 
pidi Gabinete pa retirá un 
proposishon pa eksibilisá 
e lei transgénero, pero 
e 
minister 
saliente, 
Weerwind, di protekshon 
legal, no tin intenshon 
di kumpli kuné. Manera 
por a spera, un mayoria 
Parlamentario, 
kontra 
e 
deseonan 
di 
Weerwind, 
a sostené un moshon di 
NSC i SGP. Den e debate 


Parlamento i Minister Weerwind den choke pa 
revoká lei transgénero 
riba esaki, dos siman pasá, 
e minister a deskonsehá e 
moshon. 
Den un voto nominal, 
73 Parlamentario a apoyá e 
konvokatoria djamars, 70 a 
oponé. Na fabor di e moshon 
a vota ademas di NSC i 
SGP, PVV, BBB, eksepto 
Parlamentario 
Helder, 
ChristenUnie, Denk, FvD 
i JA21, e otro frakshonnan 
tabata kontra. Den kontesta 
na e aprobashon di e 


moshon, Weerwind a bisa 
ku e no por i no ke ehekutá 
e moshon. 
E proposishon pa hasi e 
kondishonnan pa kambia e 
designashon di género di 
un persona den e pasport 
ménos estrikto, ya a keda 
presentá pa e gabinete 
anterior tres aña pasá. E 
proyekto di lei di Minister 
Dekker di e tempu ei, ta 
stipulá entre otro ku no ta 
nesesario mas pa un eksperto 
deklará. Ademas, segun 
e proposishon, hóbennan 
bou di 16 aña tambe por 
kambia nan registro. Na 
2022, Weerwind a asumí e 
defensa di e proposishon. 
Parlamentario 
di 
NSC, 
van 
Vroonhoven, 
e promotor di e moshon, 
a enfatisá den e debate 
dos siman pasá ku e ta 
apoyá e lei aktual. Pero 


un 
suavisashon 
ta 
bai 
muchu leu pa e. Segun e, e 
deklarashon di eksperensia 
ta un garantia importante. 
E ta oponé tambe na redusí 
e límite di edat. E moshon 
ta pidi Gabinete pa retirá e 
proyekto di lei dentro di un 
luna. E proponentenan di e 
proyekto di lei a denunsiá 
e situashon. Nan a kritiká 
prinsipalmente e prosedura 
ku a sigui. Tweede Kamer 
a deklará e proyekto di lei 
kontroversial 
aña 
pasá, 
despues di e kaida di 
Gabinete Rutte IV, loke 
ta niká ku e no lo keda 
konsiderá pa e momentu 
akí. 
P'esei, 
parti 
di 
Parlamento ta konsiderá 
ku ta negligente pa retirá e 
proyekto di lei awor. Segun 
e Parlamentarionan akí, ta 
mas kla pa debatí riba e lei 


despues di formashon di un 
Gabinete nobo i despues 
interkambiá argumentonan. 
E ora ei e kritikadónan 
ainda por stòp e lei, ta su 
rasonamentu. 
Weerwind ta lamentá ku 
e moshon a keda aprobá. 
E minister a enfatisá awe 
ku 
Parlamento 
a 
hasi 
hopi pregunta riba e lei 
i ku Gabinete ainda kier 
kontestá nan. E ta konsiderá 
ku e estado aktual di kos 
ta un forma di maneho 
inadekuá. “Sí nan ta den 
diálogo ku otro, nan ta 
kondusí e kombersashon 
promé. Despues di esei, bo 
por yega na konklushon, 
pero nos no a yega na esei.” 
Weerwind a agregá ku e 
ta un tema supstansialmente 
importante 
riba 
kua 
Parlamento mester debatí 
promé. 


K R A L E N D I J K / 
NIGER -- Kasnan di bara 
por 
brinda 
protekshon 
kontra kambio di klima? 
Na Agadez, un siudat den 
desierto den e kurason di 
e pais di Afrika Oksidental 
di Niger, nan ta kere ku 
sí. Durante siglonan, e 
konstrukshon a tuma lugá 
akí ku un kombinashon di 
awa, klei i bara. 
E bentaha di un kas 
di bara ta ku ora ta kalor 
pafó, e ta keda fresku 
paden i ora ta fresku pafó, 
e ta keda agradabel paden, 
Abdourahman 
Ibrahim 
ta bisa . E ta un kapatas 
kende 
ta 
supervisá 
e 
konstrukshon di kas den un 


Kon kasnan di bara ta protehá kontra kambio di klima 


área residensial nobo na e 
soberbio di e siudat. 
“Esaki ta un tereno 
moderno,” Ibrahim ta bisa 
ku orguyo durante un tour. 
“Tin koriente i konekshon 
di awa. Mi ta kere ku ta bon 
pa nos sigui usa kas di bara 
pa nos kultura, pero tambe 
pa e klima.” 
Den e área di Agadez, cu 
ta konosí komo e porta di 
entrada pa Sahara, ya ta hopi 
kalor durante dia. Pero e ta 
birando mas kayente ainda 
i tambe mas lihé, pa motibu 
di kambio klimatológiko, 
e temperatura promedio ta 
oumentando un biá i mei 
mas lihé ku e promedio 
mundial. Nochi fresku ta 


bira mas i mas straño, dia 
kayente ta dura mas. 
E murayanan diki, ku 
entre otro ta rondoná e 
Moské di Agadez, ta retené 
e kalor ei. Pa 500 aña, e kas 
di orashon akí ta un punto 
sentral di e siudat. Na 2013, 
Agadez a keda inkluí den e 
lista di patrimonio mundial 
di UNESCO. Na mitar di 
siglo XIX, a rekonstruí e 
moské, for di e tempu ei e 
toren di 27 meter di altura ta 
pará ainda, maske e edisio 
ta kompletamente di bara. 
Un 
asuntu 
di 
mantenshon, 
Amma 
Attouboul di 70 aña, ta 
splika. Komo supervisor 
di konstrukshon, nombrá 
pa e sultan di Agadez, e ta 
sigurá ku e moské ta keda 
den bon kondishon. Esaki 
ta niká ku regularmente 
e ta duna e moské un kapa 
nobo di bara. Mesora ku e 
promé kraknan, òf señalnan 
di instabilidat ta aparesé, 
nan ta kuminsá traha. 
“Den tur sorto di siudat 
antiguo 
bo 
por 
haña 
edisionan traha di bara,” 
Attouboul ta bisa. “Ta 


parti di nos patrimonio 
arkitektóniko i ta simbolisá 
un tradishon ku a dura pa 
generashonnan. E estilo 
arkitektóniko spesial akí, 
ta pertenesé na historia di 
Agadez.” 
Tòg mas i mas residente 
di 
e 
siudat 
ta 
skohe 
betòn. Spesialmente den 
soberbionan, e kalor di 
santu di kasnan di bara ta 
bayendo mas i mas den 
blóki. Ta manera biba den 
un fòrnu, superintendente 
Ibrahim ta bisa, sakudiendo 
su kabes. E betòn ta wanta 
kalor òf friu ménos ku e 
kasnan di bara. 
Ademas e ta mas karu. 
Na unda e kas di bara ta 
trahá di klei for di e zona, 
mester suministrá e semènt 
for di pafó. Nan gusta, 


Issoufou Zakari, direktor 
di outoridat regional di 
planikashon 
urbano 
i 
bibienda, ta bisa. 
Algun luna pasá, Zakari 
a muda pa Agadez pa 
kuminsá e konstrukshon 
den kasko antiguo. Tambe 
e ta spera di konvensé 
outoridatnan 
lokal 
i 
residentenan, pa sigui opta 
pa kas di bara. 
Si 
ta 
dependé 
di 
supervisor 
Ibrahim, 
mayoria di e habitantenan 
di Agadez lo sigui skohe 
esaki. 
Esaki ta un motibu di 
orguyo pa nos, e ta bisa. 
Pasobra nos tabata biba 
aya, nos antepasadonan 
tambe a biba. I nos yunan 
tambe lo hasié. Kas di bara 
semper tin futuro aki. 

ARUBA 
ARUBA 


ORANJESTAD 
-- 
Diasabra dia 27 di April, 
Aruba a celebra den grandi 
Dia di Rey. E celebracion 
aki ta en conexion cu e 


Aruba a goza di bunita celebracion riba Dia di Rey 


fecha natal di Rey Willem 
Alexander y ta wordo 
celebra tur aña na Aruba 
den grandi. 
Riba e mainta aki, E 


comision encarga cu e 
celebracion a organisa un 
bunita evento na unda por 
a presencia un desle di 
e diferente gruponan di 


scout, un bunita discurso 
di presidente di Parlamento 
señor Edgard Vrolijk y 
entretenimento di gruponan 
di baile. Tambe a haci uzo 
di e oportunidad aki pa haci 
entrega di e premionan di 
Felipe B. Tromp. Prome 


Minister a splica cu Aruba, 
tur aña ta celebra Dia di 
Rey den grandi y ta gradici 
e comision encarga cu e 
celebracion aki, pa nan 
trabou incansabel pa haci 
e evento aki, un biaha mas 
uno exitoso. 


ORANJESTAD 
-- 
Recientemente 
Minister 
Glenbert Croes a anuncia 
cu a baha e exigencia di 
edad pa 16 aña pa por sigui 
cursonan 
na 
Enseñansa 
pa Empleo. Locual cu a 
conduci e mandatario na e 
decision aki ta specialmente 
nos 
hobennan 
cu 
a/ta 
termina SPO pero cu no 
por ‘stroom door’ pa EPB 
y igual pa nos graduadonan 
di EPB cu no ta bin na 
remarca pa por sigui studia 
na EPI. 
Specialmente 
pa 
e 
hobennan aki: “Nos a 
habri e posibilidad pa nos 
hobennan por sigui cursonan 
dirigi riba demanda laboral, 
ampliando 
asina 
nan 
posibilidad pa un entrada 
mas facil den mercado 


Pa yuda nos hobennan drenta mercado laboral 
Enseñansa pa empleo ta crucial 
laboral.” Hobennan por 
sigui (re)capacita nan mes 
cu diferente cursonan pa 
amplia nan conocemento. 
Dje forma aki e transicion 
ta bira mas facil pa por 
haya un empleo pasobra 
trabou tin. 


Cursonan: 
Minister 
Croes 
a 
presenta 
cifranan 
di 
e 
cantidad di cursonan ofreci 
pa EPE. Durante e prome 
tanda di 2023, EPE tabata 
ofrece 23 diferente curso. A 
subi esaki den e di dos tanda 
pa 27 curso, y actualmente 
pa e prome tanda di 2024 
tin un total di 34 curso 
cu miras cu esaki ta bay 
amplia cu diversicacion di 
cursonan. 
EPE ta un fuente di 


enseñansa hopi popular den 
comunidad bou di esnan 
cu kier prepara nan mes pa 
drenta e mercado laboral. E 
cursonan cu tin disponibel 
ta entre otro: Computer for 
Beginners, MS Word, Excel, 
Oce Skills, Bartender, 
Casino, Waiter, Customer 
Service, Human Resources, 
diferente 
idiomanan 
manera Ingles, Hulandes 
y 
Spaño, 
Marketing, 
Supervisory Management, 
Kleinvaarbewijs, 
y 
Horticultura, ta algun cu 
EPE ta ofrece. 
Ademas di e diverso 
cursonan, Enseñansa pa 
Empleo ta brinda e cursista 
un areglo di pago y na un 
prijs socialisa. Loke cu nos 
kier ta pa nos hobennan 
haya trabou, pa tur nos 


hendenan haya un bon 
trabou. 
Dje forma aki Ministerio 
di Labor ta contribui y apoya 
e diferente posibilidadnan 
di (re)capacitacionnan di 


nos hendenan. 
Pa informacion y/of pa 
por inscribi pa cualkier 
curso, por subi e website di 
EPE cu ta www.epearuba. 
com. 

ARUBA 
STATIA/SABA/ST. MAARTEN 


THE 
BOTTOM 
-- Durante e siman di 
15 di aprel, Diputado 
di Agrikultura, Bruce 
Zagers 
i 
e 
tim 
di 
Hydroponics, 
Camilo 
Usuga i Sam Frederick, a 
bishita Happyponics, un 
kunuku hidropóniko na 
Aruba. 
Happyponics ta operá 
na Aruba pa mas o ménos 
6 aña i ta spesialisá den 
10 tipo diferente di salada 
i yerba variá. E kunuku 
ta produsí mas ku 4 mil 
kabes di salada pa siman 
i ta suministrá restorant, 
hotèl i e merkado lokal 
ku produktonan fresku. 
E 
propósito 
di 
e 
bishita tabata pa amplia 
e konosementu di e ekipo 
di Hydroponics dor di 
optené informashon di un 
kunuku ku ta den pleno 
funshon, ku e reputashon 
di 
ta 
un 
proveedor 
konabel 
di 
kuminda 


Tim di Hydroponics a bishitá Aruba 
freska. 
Miéntras 
e 
kunuku 
hidropóniko 
na 
Saba 
ta sigui ekspandé, siña 
e mihó práktika di ta 
eksitoso 
i 
establesé 
den e region ta duna 
hopi 
bentaha, 
manera 
rekohé 
informashon 
riba 
proveedornan 
i 
oportunidatnan pa krea 
retnan. 
Segun 
Diputado 
agers, e meta nal ta pa 
ekspandé e produkshon 
na 
Saba 
e 
kunuku 
hidropóniko. 
Tin 
e 
oportunidat pa mira kon ta 
hasi esaki na un nivel asina 
profeshonal no solamente 
tabata 
impreshonante, 
pero 
tambe 
un 
gran 
eksperensia di siñamentu 
pa e tim. Awor nos tin un 
mihó idea di e pasonan 
nesesario 
pa 
oumentá 
e produkshon, loke nos 
ta spera di logra den e 
próksimo lunanan. 


Minister Schouten na Saba 


THE 
BOTTOM 
-- 
Djaluna 22 di aprel Minister 
di Pobresa, Partisipashon i 
Penshon, Carola Schouten, 
a yega Saba pa un bishita di 


trabou 
E 
minister 
tabata 
kompañá pa Remco Speak, 
hefe 
di 
Departamento 
di Karibe Hulandes di 


Direkshon di Regulashon di 
Dunadó di Trabou, Reinier 
Polinder, asistente di pólisa 
i Nadia Amenou, osial di 
Pólisa di Karibe Hulandes. 


THE 
BOTTOM 
-- 
Resientemente Dr. Carlisle 
Goddard, Gobernador di 
Distrito di Lions Club, a 
bishitá Saba. Na su yegada, 


Gobernador di Distrito a bishitá Saba 
el a partisipá na reunionnan 
produktivo 
ku 
diferente 
fundashon i organisashon. 
Ademas, Dr. Goddard a 
hasi un bishita di kortesia 


serka Gezaghebber di e 
isla, Jonathan Johnson. 
Entidat Públiko Saba ta 
ekspresá su gratitut na Dr. 
Goddard pa su bishita. 


PHILIPSBURG 
-- 
Setentidos studiante a risibí 
brel di Lions Club di Sint 
Maarten, despues di a pasa 
tèst di bista komo parti di e 
proyekto di wowo di Lions 
na inisio di e aña akí. 


Lions Club a distribuí brel na 
studiantenan 


Un di e studiantenan 
a bisa e miembronan di 
Lions ku nan por a mira, 
destakando e importansia i 
e impakto di e proyekto den 
komunidat. Lions Club ta 
kontentu di duna e diferente 


studiantenan nan brel asina 
nesesario. 
Rekonosiendo 
e 
signikado i importansia di 
e proyekto akí, Lions Club 
di Sint Maarten ta sigui traha 
pa apoyá e nesesidatnan 
di e komunidat. E klup ta 
rekonosé ku no lo tabata 
posibel sin e apoyo di e 
komunidat i ta ekspresá 
su gratitud pa su apoyo 


den vários rekoudashon di 
fondo. 
E klup ta sigui progresá 
pa garantisá ku e komunidat 
ta risibí e kuido i atenshon 
adekuá ku e ta konsiderá 
nesesario pa sigui dilanti, 
inkluyendo sosten pa su 
proyekto visual. 
Ademas Lions Club ta 
gradici 
su 
miembronan 
komprometí pa nan ayudo 


pa 
distribuí 
e 
brelnan 
na 
diferente 
studiante, 
segurando ku kada un lo 
risibí di nan. 
Miéntras ku e klup 
ta konsiente di e hopi 
nesesidatnan 
di 
e 
komunidat, 
e 
klup 
ta 
komprometé 
pa 
trata 
e necesidadnan akí un 
proyekto di servisio na mes 
momento. 

ARUBA 
KÒRSOU 


W I L L E M S T A D - 
Yobida di áwaseru a sòru 
pa basta molèster den e 
área di Banda Bou. Un 
disturbio den área di laman 


Áwaseru a kousa basta molèster na Banda Bou 
Karibe a kousa e yobida 
fuerte aki. Na vários parti 
di Banda Bou habitantenan 
a konfrontá situashonnan 
hopi fèrfelu na momentu 


WILLEMSTAD 
-- 
Dianan 28 i 29 di yüni 
un biá mas Kòrsou ta 
esenario 
prinsipal 
den 
Karibe ora artistanan di 
renombre presentá Hak’é 
Curaçao Summer Festival. 
Un n di siman kayente, 
yen di swing, hopi goso i 
kansionnan pa kanta henter 
anochi. 
Hak’é Curaçao Summer 
Festival lo ta un biá mas 
un espektákulo total ekipá 
ku su foodcourt i funzone, 
su balkon pa VIP i e área 
di mas grandi pa e públiko 
ku masalmente lo bishitá 
Curaçao Airport Venue. Un 
wikènt pa públiko lokal i e 
gran kantidat di bishitante 
for di islanan ruman gosa i 
baila nònstòp. 
Dianan 28 i 29 di 
yüni lo tin un goso total 


Hak’é Curaçao Summer Festival un biá mas grandi 


i un ambiente festivo ku 
presentashon 
di 
FEID, 
Servando 
i 
Florentino, 
Olga Tañón, Tributo Al 
Merengue Feat, Fernando 
Villalona, Wilfrido Vargas 
i Kinito Mendez. Tambe 
tin presentashon di Kòrsou 
su propio talentonan Axel 
& Orchestra, ku despues 
di hopi petishon di públiko 
ta bolbe esenario di HCSF. 
Tambe e aña akí tin 
presentashon di e sensashon 
musikal NSTYPLY. 
Djabièrnè 28 di yüni, 
ta presentá Olga Tañón, 
Tributo 
Al 
Merengue 
Feat, Fernando Villalona, 
Wilfrido Vargas, 
Kinito 
Mendez 
y 
Orquesta 
i 
tambe Axel & Orchestra. 
Ta 
premirá 
un 
anochi 
fenomenal 
ku 
ambiente 
tropikal i ku lo inspirá baile 


sin stòp. 
Olga Tañón e berdadero 
diva di merengue, lo ta 
espektakular kantando tur su 
hitnan. Miéntras Fernando 
Villalona, Wilfrido Vargas i 
Kinito Mendez, lo presentá 
un Tributo Al Merengue 
kompañá pa nan orkesta. 
Axel 
& 
Orchestra 
tin 
un 
repertorio 
kayente 
p’asina bolbe sorprendé 
bishitantenan 
di 
Hak’é 
Curaçao Summer Festival. 
Djasabra 29 di yüni, ta pa 
FEID, Servando i Florentino 
i NSTYPLY. E anochi aki 
ta unu impaktante sigur. 


FEID resientemente a keda 
premiá ku 6 premio Latin 
AMAs, e ganador di mas 
tantu premio riba e anochi 
i ku a bin ta yena diferente 
stadion konsekutivamente 
den Latinoamérika ta na 
Kòrsou. E tin un siguimentu 
di 13.7 mion i ta e artista 
di reggaeton mas popular 
aktualmente, e lo presentá 
un sin n di hit. 
Riba e mesun anochi 
tambe lo presentá e duo 
salsero ku mas swing, 
Servando 
i 
Florentino. 
Kòrsou 
ta 
enamorá 
di 
nan 
kansionnan 
i 


próksimamente lo presentá 
tur hit for di Salserin te 
Hermanos Primera. 
Ya kaba ta risibiendo 
masha hopi reakshon di 
públiko den Latinoamérika. 
NSTYPLY a kibra tur rekòrt 
den benta pa konsierto lokal 
i riba e anochi akí nan lo tin 
un produkshon spesial ku 
sigur lo ta tremendo. 


ku awa a drenta nan kas. 
Tráko 
tambe 
tabatin 
molèster di e yobida. 
E potrètnan ta duna un 
impreshon. 

+ 
BIDA SALÚ 


K R A L E N D I J K / 
HULANDA – Dòkternan 
di kas na Hulanda ta hasi 
un apelashon konhunto na 
mayornan pa bakuná nan 
yunan kontra tur malesa 
di e programa nashonal di 
bakunashon. Nos ta mira 
mas mucha gravemente 
malu den nos sala di 
enfermeria, Louis Bont, 
hefe 
di 
Departamento 
di Pediatria di Hospital 
Infantil, Wilhelmina, a bisa 


Yamada konhunto dòkternan di kas: 
“Laga bakuná bo yu” 


NPO Radio 1. E sufrimentu 
ei hopi biá por prevení ku 
bakunashon. 
Por lo ménos kuater 
mucha a muri den e último 
simannan pa motibu di 
e efektonan di kenkus. 
“Nos no a mira un kantidat 
asina haltu na Hulanda 
for di e introdukshon di 
e bakuna kontra kenkus 
den e programa nashonal 
di bakunashon na 1957,” 
e 
dòkternan 
ta 
skirbi. 


Ademas, sarampi a bolbe 
den kasi henter Europa, 
inkluyendo Hulanda. 
E grado di vakunashon 
entre e grupo di edat mas 
yòn, bebi i mucha chikitu 
te ku 2 aña, a baha bou di 
90 porshento pa promé biá 
den dékadanan aña pasá. 
Vakuna no ta algu natural 
mas, dòkternan ta bisa. 
“Nos ta realisá ku pa motibu 
di e bon funshonamentu di e 
bakunanan, mayoria mayor 


nunka a mira e gravedat 
di e malesa infektashonal 
infantil. Nos ta ofresé pa 
diskutí 
preokupashon 
i 
duda.” 
Nan ta referí na dòkter 
di kas, dòkter di mucha, òf 
un di e 1600 pediatrikonan 
di Hulanda. “Nos ta hasi un 
yamada na mayornan pa 
nan haña nan informashon 
aya i no riba retnan sosial,” 
Bont ta bisa” "Ku esaki nos 
ta spera ku mayornan por 
tuma un bon desishon pa 
salú di nan yunan i ku nos 
por prevení morto di mucha 
innesesario i daño serio na 
salú.” 


Kenkus i sarampi 
or di n di aña pasá, 
tabatin 
hopi 
infekshon 
di kenkus na Hulanda. E 
sifranan resien ta mustra 
ku na e momento akí tin 
alrededor di 20 reportahe 
di beibi ku kenkus kada 
siman, mitar di kua mester 
keda hospitalisá. Segun 
RIVM, alrededor di 85 
porshento di e muchanan 
afektá no tabata protehá na 
un manera adekuá kontra e 
malesa, pasobra e mucha òf 
e mama, no a bakuná. No 
a revelá sí esaki ta apliká 
tambe na e kuater beibinan 


ku a muri relashoná ku e 
privasidat di esnan envolví. 
Ademas di e epidemia 
di kenkus, tin tambe un 
brote lokal di sarampi den e 
region di Eindhoven, di kua 
20 mucha di mas o ménos 5 
aña, a bira malu. 
Tur no ta bakuná. I nos 
tin miedu ku esaki lo plama 
ainda mas, pediatra Bont 
ta bisa. Den algun parti di 
Hulanda nos ta bou di e 
límite kritiko di bakunashon 
pa prevení esaki. Mayoria 
di 
e 
infekshonnan 
potensialmente mortal di 
mucha por keda prevení ku 
bakuna, pediatrikonan ta 
skirbi. 
Nan ta indiká ku no ta 
trata solamente di kenkus 
i sarampi, pero tambe di 
infekshonnan 
bakteria 
grave manera venenashon 
di sanger i meningitis. 
Mientras ménos mucha ta 
bakuná, mas mucha lo bira 
víktima di e malesa akí. 


Hopi pregunta 
Siman pasá, un tour a 
mustra NOS ku GGD ta 
risibí hopi pregunta tokante 
bakuna. 
Por 
ehèmpel, 
hende ke sa sí nan yunan 
por bakuná tempran i sí nan 
mes por bakuná ainda. 


15% 
discount 


*Discount does not apply to current specials, Arctic AC's, kitchen cabinets, 
special orders, volume discount items, cement, lumber and board, rebar, 
welded mesh, copper plumbing pipes. Cash and carry only. 


kooymanbv.com 


Storewide 
sale* 


th 


Only valid on 
Ascension day 
May 9 
9 am - 1 pm 


• 
Fun Miles spinning wheel 
• 
K+ giveaways 


20 
Djaluna 6 Mei 2024 
20 


Un fiel lesadó di BONERIANO a kompartí e foto aki ku nos. Un bista di e laman blou 
ku ta rondoná nos isla. Regularmente nos ta risibí fotonan saká den naturalesa. Esaki 
ta demonstrá kon nos hendenan ke inmortalisá e gran beyesa di nos naturalesa. 
For di man di lesadó 


